ན་ཉི་ཤུ་རྩ་གཅིག་པའི་དབུ་
ཕྱོགས་བཞུགས་སོ། །
།ཞང་ཞུང་སྐད་དུ། ཁྲི་རྩུག་རྩ་རྐྱ་ཝད་ཀྱ་སྲ་ཆུ་དེ་བ་ལྷ་ནེ་འོད་དེ་གསལ།
བོད་སྐད་དུ། ཁྲི་རྗེ་ལུང་བསྟན་གྱི་མདོ། དོན་དང་བཅས་ཏེ་གསལ་བར་བསྟན་པ།
༧ འདི་སྐད་བདག་གིས་ཐོས་པའི་དུས་ཅིག་ན། སྟོན་པ་གཤེན་རབ་མི་བོ་ནི།
གདུག་པ་འདུལ་བའི་གནས་རི་མུ་ཁུམ་ན་བཞུགས་ཏེ། འཁོར་དུ་གཏོགས་པའི་གཤེན་
རབ་མཐུ་བྱིན་དང་ལྡན་པ། དབལ་བོན་སྟག་ལ་མེ་འབར་དང་། བདུད་བོན་ཆབ་
ལྕགས་ཉེར་བ་དང་། དམུ་བོན་བསམ་པ་ཡེའུ་ཐན་དང་། བཙན་བོན་འབྲིང་ཐང་
སྣར་མ་དང་། གཉན་བོན་ཐང་ཐང་ཁྲོལ་བ་དང་། ཀླུ་བོན་དབྱར་སྙན་གྱིམ་བུ་དང་།
ས་བདག་གི་བོན་པོ་སྡིག་རུ་ཟིལ་བ་དང༌། སྲི་བོན་མུས་དང་ཕྱུར་བ་ལ་སོགས་ཏེ།
ལྷ་མ་སྲིན་འདུལ་བའི་བོན་པོ་རྣམས་དང་ཐབས་ཅིག་ཏུ་བཞུགས་སོ། །
གཞན་ཡང་གྲུབ་པ་ཐོབ་པའི་བོན་པོ་བྱིན་རླབས་དང་སྔགས་སུ་ལྡན་པ་
བསམ་གྱིས་མི་ཁྱབ་པ་དང་ཐབས་ཅིག་ཏུ་བཞུགས་སོ། །གཞན་ཡང་ཚངས་པ་
གཙུག་ཕུད་ལ་སོགས་ཏེ། རྒྱུ་འབྲས་རྣམ་པར་འབྱེད་པའི་བོན་པོ་རྣམས་དང་།
འབངས་དད་པ་ཅན་རྨ་མི་བུ་ལ་སོགས་པ་བསམ་གྱིས་མི་ཁྱབ་པ་དང་ཐབས་ཅིག་ཏུ་
བཞུགས་སོ། །གཞན་ཡང་ལྷ་དད་པ་ཅན་དང་། ཀླུ་དད་པ་ཅན་དང་། བྱོལ་སོང་
དད་པ་ལ་མོས་ཤིང་དགེ་བ་ལ་ཕྱོགས་པ་རྣམས་ཀྱིས་བསྐོར་ནས་བོན་སྟོན་ཏོ། །དེའི་

གསུང་རབ་སྒོ་མཛོད་རིན་པོ་ཆེའི་གླེགས་བམ། 35
ཚེ་དེའི་དུས་ན། སྟོན་པ་གཤེན་རབ་མི་བོ་ནི། དོན་དེ་བཞིན་ཉིད་ཀྱི་ངང་ལས་མ་
གཡོས་ངང་། སེམས་ཅན་རྣམས་ལ་ཕན་གདགས་པའི་དོན་དུ། ཀུན་ཏུ་བྱམས་
སྙོམས་བདེ་བ་དང་ལྡན་པའི་ཏིང་ངེ་འཛིན་ཞེས་བྱ་བ་ལ་སྙོམས་པར་བཞུགས་ཏེ།
ཐུགས་ཉིད་ཀྱང་ཨ་ལས་འོད་སྣ་ལྔ་རྣམ་པར་འཕྲོས་པར་མཛད་དོ། །
༧ དེ་ནས་གཤེན་རབ་ཚངས་པ་གཙུག་ཕུད་ཀྱིས་རྒྱན་དང་ཆ་ལུགས་མཛེས་པར་
མཛད་ནས། མེ་ཏོག་རྣམ་པ་སྣ་ཚོགས་སུ་གཏོར་ནས། པུས་བཙུགས་ཐལ་སྦྱར་ཞུས་
པའི་མདོ། གཤེན་རབ་བླ་མ་མཁྱེན་པའི་མངའ་བདག་ལགས། འོད་ཟེར་སྣ་ལྔ་སྤྲོ་བའི་
རྒྱུ་དང་དོན་ཆེད་གང་ལ་དགོངས་པ་ཅིག །བདག་ཅག་འཁོར་རྣམས་ཀུན་ལ་བསྟན་
དུ་གསོལ། ཞེས་གུས་པའི་ཚུལ་གྱིས་ཞུས་སོ། །
དེ་ལ་གཤེན་རབ་ཀྱིས་དགྱེས་པར་མཛད་དེ་བཀའ་སྩལ་པ། འོ་རིགས་ཀྱི་བུ་ཚངས་
པ་གཙུག་ཕུད་ཞུས་པ་ནི་ཤིན་ཏུ་ཡང་ལེགས་ཏེ། དེ་ཅིའི་ཕྱིར་ཞེ་ན། སྔོན་འབྱུང་གི་
དུས། སྐྱེ་བ་འདིའི་གོང་དུ། ཞང་ཞུང་གི་ཡུལ་འབྱམ་མཛེས་བྱ་བ་ཞིག་ན། ཕ་ནི་རྒྱལ་
པོ་ཀུན་ལ་སྐྱོབ་པའི་མགོན་ཞེས་བྱ་བ་ཞིག་དང་། མ་ནི་གདུག་རྩུབ་དུག་སྐྱུག་མ་བྱ་
བ་གཉིས་བྱུང་སྟེ། དེ་ལ་སྲས་གཉིས་འཁྲུངས་པ་ནི། དལ་འབྱོར་སྐྱེས་ཞེས་བྱ་བ་དང༌།
དྲག་རྩུབ་སྐྱེས་ཞེས་བྱ་བ་གཉིས་བྱུང་སྟེ། དེ་གཉིས་ལས་དང་སྤྱོད་པ་ཤིན་ཏུ་ཡང་མ་
མཐུན་ཏེ། དལ་འབྱོར་སྐྱེས་ནི་སེམས་ཅན་ལ་ཕན་གདགས་པ་དང་། སེམས་ཅན་
རྣམས་བདེ་བ་དང་སྐྱིད་པར་དགའ་ལ། དྲག་རྩུབ་སྐྱེས་ནི་སེམས་ཅན་རྣམས་མེད་པ་
དང་། བརླག་པ་དང་། སྡུག་པར་དགའ་སྟེ། བསམ་པ་དང་སྤྱོད་པ་ཡང་ཤིན་ཏུ་
མཐུན་ཏེ། དཔེར་ན་མེ་ཆུ་གཉིས་ལྷན་ཅིག་ཏུ་འདུ་བ་བཞིན་ནོ། །
དེའི་ཚེ་དེའི་དུས་ན། དལ་འབྱོར་སྐྱེས་ནི་མའི་རུམ་ན་འདུག་ཙམ་ན་ཡང་། མ་
ལུས་བདེ་ཞིང་ཡང་ལ། ན་ཚ་ཉུང་ཞིང་སེམས་སྐྱིད་དོ། །སྐྱེས་ནས་ཀྱང་ཟས་དཀར་
2

མདོ་སྡེ།
མདོ་ཁྲི་རྗེ་ལུང་བསྟན།
གསུམ་ལ་དད་ཅིང་། ཕ་མ་ལ་འོ་བྱམས་ཤིང་སེམས་ཅན་རྣམས་བདེ་བར་འཁོད་
དོ། །དྲག་རྩུབ་སྐྱེས་ནི་མའི་རུམ་ན་འདུག་ཙམ་ན་ཡང་། མ་ལུས་ལྕི་ཞིང་ཟ་སྟེ། ན་
ཚ་མང་ཞིང་སེམས་སྡུག་ཅིང་བསྔལ་ལོ། །སྐྱེས་ནས་ཀྱང་ཟས་ཤ་ཁྲག་སྐྱུར་གསུམ་ལ་
དགའ་ཞིང་། ཕ་མ་ལ་ཡང་འཁྲོ་ཞིང་འཚིག་སྟེ། སེམས་ཅན་རྣམས་མི་བདེ་བའི་ཚོར་
བ་བསྐྱེད་པར་བྱེད་དོ། །དེ་ནས་སྤུན་དེ་གཉིས་ཆེར་སྐྱེས་ནས་ཀྱང༌། ཕ་མའི་ལོངས་
སྤྱོད་དང་ཡོ་བྱད་ལ་མ་མཐུན་ཏེ། འཐབ་ཅིང་བརྩོད་དོ། །དལ་འབྱོར་སྐྱེས་ནི་ལོངས་
སྤྱོད་ཀྱང་གཞན་ལ་སྦྱིན་པ་དང༌། མཆོད་མགྲོན་བྱ་བ་དང༌། ཕ་མ་ལ་བཀུར་སྟི་
བྱ་བར་དགའ་ལ། དྲག་རྩུབ་སྐྱེས་ནི་ལོངས་སྤྱོད་ཀྱང་དམག་བསྡུ་བ་དང་། འཁོར་
བཅད་པ་དང་། གཞན་ལ་ཡང་ཕྲོགས་ལ་ཁོའི་བྱ་བར་དགའོ། །དེར་ནོར་དང་ལོངས་
སྤྱོད་ལ་མ་མཐུན་པས། ཕ་མས་ཀྱང་ལོངས་སྤྱོད་ཕྱེད་མར་བགོས་སོ། །བགོས་པའི་
དུས་དེར་རྒྱལ་པོ་ཀུན་ལ་སྐྱོབ་ཞེས་བྱ་བ་དེ་ལ་ནོར་གྱི་དམ་པ་དབྱིག་ཏུ་ཆེ་བ་གཞན་
ལས་ཁྱད་པར་འཕགས་པའི་ནོར་བུ་རིན་པོ་ཆེ་ཞིག་མངའ་འོ།
།
དེ་ཡང་ནོར་བུ་རིན་པོ་ཆེ་དེ་ནི་རྒྱལ་པོའི་ཆ་རྐྱེན་ཡིན་ཏེ། ནོར་བུ་དེ་དར་གཙང་
མས་དྲིལ་ཏེ། ཟ་མ་ཏོག་ཏུ་གསལ་ནས་མ་འདལ་གཙང་མའི་སྟེང་དུ་བཞག་ནས།
མཆོད་ཡོན་གྱིས་མཆོད་ནས་སྨོན་ལམ་བཏབ་ན། རང་ཅི་འདོད་པའི་ལོངས་སྤྱོད་
འབྱུང་པ་ཞིག་ཡོད་པས་དེ་འཁྱེར་བ་ལ་སྤུན་གཉིས་མ་འཆམ་མོ། །དེ་ཕ་རྒྱལ་པོས་
སྨྲས་པ། ནོར་བུ་འདི་ནི་རྒྱལ་པོའི་ཆ་རྐྱེན་དུ་བྱུང་པ་ཡིན་པས། གང་རྒྱལ་སྲིད་འཚོ་
བ་ཞིག་ཁྱེར་དགོས་ཏེ། དེ་ཡང་ང་ནི་ཁྱེད་གཉིས་ལ་ཉེ་རིང་ཡང་མི་ཤེས་ལ། གཅིག་
ལ་བྱིན་པས་ཀྱང་གཅིག་མི་དགའ་བས། ཁྱེད་རང་གཉིས་བྲམ་ཟེ་མཚན་མཁན་ལ་
མཚན་རྟོག་ལ། གང་རྒྱལ་སྲིད་འཛིན་པ་ཞིག་གིས་ཁྱེར་ཅིག་ཅེས་བྱས་པས། དེར་
ཡུལ་དེ་ན་བྲམ་ཟེ་དགའ་རབ་ཀྱི་བུ། བྲམ་ཟེ་བདེན་པར་སྨྲ་བ་བྱ་བ་ཞིག་ཡོད་དེ། དེ་

གསུང་རབ་སྒོ་མཛོད་རིན་པོ་ཆེའི་གླེགས་བམ། 35
ནི་ཤིན་ཏུ་མཚན་མཁས་ཤིང་རབ་ཏུ་བདེན་པར་སྨྲ་བ། དོན་དུ་དགེ་བ་སྤྱོད་ཅིང་
རྫུན་སྤངས་པ། ཀུན་ལ་བྱམས་ཤིང་སེམས་ཅན་གྱི་མགོན་བྱེད་པ་ཞིག་ཡིན་ཏེ། དེར་
རྒྱལ་བུ་དེ་གཉིས་བྲམ་ཟེ་ལ་མཚན་རྟོག་ཏུ་ཕྱིན་ནོ། །མཚན་བརྟགས་པའི་དུས་སུ་
ཡང་སེམས་ཅན་ཀུན་འདུས་ནས་ལྟའོ། །དེར་བྲམ་ཟེ་བདེན་པར་སྨྲ་བ་ཞེས་བྱ་བ་དེས།
རྒྱལ་བུ་དེ་གཉིས་གཙང་ཁྲུས་བྱས་ནས། དར་དཀར་གྱི་སྟེང་དུ་བཞག་ནས། མཚན་
བརྟགས་པས། རྒྱལ་བུ་དལ་འབྱོར་སྐྱེས་ནི། ཕྱིའི་མཚན་བཟང་ནང་གི་སེམས་དགེ་
སྟེ། དེ་ཡང་དབུ་སྐྲ་མཐོན་མཐིང་གཡས་སུ་འཁྱིལ་པ་འདྲ་བར་འདུག་པ། མགོ་ཤེལ་
གྱི་བུམ་པ་འདྲ་བར་འདུག་པ། མིག་ཟར་མའི་མེ་ཏོག་འདྲ་བར་འདུག་པ། ཤངས་རྒྱ་
ལྕགས་བཅད་པ་འདྲ་བར་འདུག་པ། སྙན་ཟངས་ཀྱི་པདྨ་ཁ་ཕྱེ་བ་འདྲ་བར་འདུག་པ།
མཆུ་དར་དཀར་ལ་ཆགས་བཏབ་པ་འདྲ་བར་འདུག་པ། ལྗགས་དར་ཡུག་བརྐྱངས་
པ་འདྲ་བར་འདུག་པ། ཞལ་བཟང་ཟླ་བ་ཉ་བ་འདྲ་བར་འདུག་པ། སྐེ་མགུལ་ཟངས་
ཀྱི་ལྕུག་ཕྲན་སྦམས་པ་འདྲ་བར་འདུག་པ། རོ་སྟོད་སེང་གེ་འགྱིང་བ་འདྲ་བར་འདུག་
པ། སྙིང་ཁ་ན་ཡི་གེ་ཨ་དང་འདམ་བུ་མེ་ཏོག་དོད་པར་འདུག་པ། རྐེད་པ་གཞུའི་
འཆང་གཟུང་འདྲ་བར་འདུག་པ། བརླ་གཉིས་གླང་པོ་འཁྱུས་པའི་སྣ་འདྲ་བར་འདུག་
པ། བྱིན་པ་རི་དྭགས་ཨེན་ཡའི་བྱིན་པ་འདྲ་བར་འདུག་པ། ཕྱག་དང་ཞབས་ནི་བྱ་
ངང་པའི་རྒྱལ་པོ་འདྲ་བར་འདུག་པ། སྐུ་ལུས་ཆེ་ཆུང་རན་པའི་ཚད་དང་ལྡན་པར་
འདུག་པ། ཐུགས་རྗེ་ཀུན་ལ་བྱམས་ཤིང་སྙོམས་པར་འདུག་པ། རིག་པ་ཆེ་ཞིང་སྙིང་
རྗེ་དང་ལྡན་པར་འདུག་པ། ཉེས་པའི་སྐྱོན་རྣམས་སྤངས་ཏེ། ལེགས་པའི་ཡོན་ཏན་
སྣ་ཚོགས་དང་ལྡན་པར་འདུག་གོ །རྒྱལ་བུ་དྲག་རྩུབ་སྐྱེས་ནི། ཕྱིའི་མཚན་ངན་ནང་
གི་སེམས་སྡུག་སྟེ། དེ་ཡང་མགོའི་སྐྲ་ངན་རྩིད་པ་གནམ་དུ་གཟེངས་པ་འདྲ་བར་
འདུག་པ། མགོ་བོ་ཁྲག་གི་གྲོད་པ་བུས་པ་འདྲ་བར་འདུག་པ། དམིག་ནི་གཟི་ཟླུམ་

མདོ་སྡེ།
མདོ་ཁྲི་རྗེ་ལུང་བསྟན།
མེ་རུ་ཤོར་བ་འདྲ་བར་འདུག་པ། སྣ་ནི་འབྲེང་པ་༼འཕྲེང་བ་༽མེ་ཡིས་ཚིག་པ་འདྲ་
བར་འདུག་པ། རྣ་བ་གྲོ་རུལ་མེ་ཡིས་ཚིག་པ་འདྲ་བར་འདུག་པ། མཆུ་ནི་རྒྱུ་མ་ཁྲག་
གིས་བཀང་པ་ལྟ་བུར་འདུག་པ། ལྕེ་ནི་ར་རུ་གྲི་ཡིས་བཞུར་བ་ལྟ་བུར་འདུག་པ། སྐྱེ་
འགུལ་ལ་ཆུན་བཅུས་པ་འདྲ་བར་འདུག་པ། རོ་སྟོད་སྦལ་རོ་སྐམ་པོ་འདྲ་བར་འདུག་
པ། སྙིང་ཁ་ན་སྨེ་བ་དང་འཛེར་པ་ནག་པོ་ཡོད་པ། རྐེད་པ་སྡོང་རྒན་གོག་པོ་འདྲ་
བར་འདུག་པ། བརླ་གཉིས་ཆུ་དོང་ནག་པོ་འདྲ་བར་འདུག་པ། བྱིན་པ་ཨ་རུ་རའི་
ལྕུག་པ་འདྲ་བར་འདུག་པ། རྐང་ལག་བྱ་རྒོད་ཀྱི་སྡེར་ཁྱིམ་འདྲ་བར་འདུག་པ། ལུས་
ཀྱང་ཆེ་ཆུང་ཆག་ཚད་ཀྱིས་གཅལ་དུ་མི་འདོད་པ། སྙིང་རྗེ་མེད་ཅིང་གསོད་ལ་དགའ་
བར་འདུག་པ། ཞེ་སྡང་ཆེ་ཞིང་གཞན་དག་སྨོད་པ། ལེགས་པའི་ཡོན་ཏན་ཆུང་ཞིང་།
མཚན་ངན་པ་སྣ་ཚོགས་དང་ལྡན་བར་འདུག་ན། བྲམ་ཟེས་ཀྱང་དཔྱད་པས་སྐྱོན་
དང་ཡོན་ཏན་དེ་ལྟར་འདུག་པར་གོ་སྟེ། མི་ལ་མ་སྨྲས་པར་རང་གིས་བསམ་པས།
ཡང་སྐྱོན་ཡོན་ཐམས་ཅད་བཤད་ན། དྲག་རྩུབ་སྐྱེས་མི་དགའ་བའི་སེམས་སྐྱེ་ལ། དེ་
ཡང་སྡིག་པ་ཆ་གཅིག་དུ་འགྱུར་བས། འོལ་ཙམ་དཔྱད་ནས་ཁྲོམ་འདུས་པ་རྣམས་ལ་
ཁ་མར་སྨྲས་པ། ཡང་རྒྱལ་པོ་ཀུན་ལ་སྐྱོབ་ཀྱི་བུ་གཉིས། མཚན་ནི་གཅིག་བས་གཅིག་
བཟང་བར་གདའ་སྟེ། འོན་ཀྱང་དེ་ལྟར་ལེགས་ཀྱིས་ཀྱང་། རྒྱལ་པོ་ནི་མཚན་ལ་རྫུ་
ཞེས་ཀྱང་བགྱིས་ཏེ། རྒྱལ་པོ་ཡབ་ཀྱིས་ཀྱང་མཚན་དོན་དང་སྦྱར་ནས་བཏགས་ཏེ་
གདའ་བས། ཅུང་ཟད་སེམས་ཅན་རྣམས་ལ་ཡང་། རྒྱལ་བུ་དལ་འབྱོར་སྐྱེས་ཐུགས་
བརྩེ་བར་མཆི་ལ། སྤྱིར་ཡང་འཇིག་རྟེན་ན་གཅེན་པོས་རྒྱལ་ས་འཛིན་པ་ལགས་པས།
ཡབ་ཀྱི་གདན་ས་ནི་རྒྱལ་བུ་དལ་འབྱོར་སྐྱེས་ཀྱིས་ཟུངས་ཤིག ། བཟུང་ནས་ཀྱང་
སེམས་ཅན་ཀུན་གྱི་དོན་མཛོད་ཅིག །ཅེས་པ་ཁ་མར་བཏགས་སོ། །
དེའི་ཚེ་དེའི་དུས་ན། དེར་འཚོགས་པའི་མི་རྣམས་ཀྱིས་ཀྱང༌། བྲམ་ཟེའི་མཚན་
5

གསུང་རབ་སྒོ་མཛོད་རིན་པོ་ཆེའི་གླེགས་བམ།
35
ཡང་བརྟགས་པ་ལེགས་ཏེ། དལ་འབྱོར་སྐྱེས་ཀྱིས་རྒྱལ་ས་ཡང་ཅི་ནས་ཀྱང་ཟིན་
པས། ཀུན་གྱིས་རྒྱལ་པོར་བཀུར་བ་ཁ་མར་བཏགས་སོ། །དུས་དེར་དྲག་རྩུབ་སྐྱེས་ནི་
ཡེ་ནས་ཀྱང་སེམས་ཤིན་ཏུ་རྩུབ་ལ། ཞེ་སྡང་པའི་སེམས་སྐྱེས་ཏེ་སྨྲས་པ། བྲམ་ཟེས་
མཚན་ནི་མཉམ་པོར་དཔྱད། ཕ་མས་ང་ལ་ཉེ་རིང་བྱས། མིང་ལ་བརྟེན་ནས་རྒྱལ་
སར་འདོན། དེ་ཡང་ཕ་མའི་ཉེ་རིང་ཡིན། དུས་ལ་བརྟེན་ནས་ནོར་བུ་སྟེར། དེ་ཡང་
ཕ་མའི་ཉེ་རིང་ཡིན། མིང་ལ་ངེས་པ་མེད་ཅིང་དུས་ལ་སྔ་ཕྱི་མེད། དཔེར་ན་སྔ་སྐྱེས་
རྣ་བ་དང་། ཕྱི་སྐྱེས་གདུང་པའི་རྭ། གོང་དུ་རྭ་བྱུང་ལ། རྩལ་ཤུགས་རྭ་ཡིས་བྱེད།
ང་དང་ཁོ་གཉིས་ལ་ཉེ་རིང་གོང་དུ་བྱས་པར་ཟད། ད་ཡང་ནོར་བུ་དམ་པ་འདི། ང་
ལ་མི་སྟེར་ན། རྒྱལ་སྲིད་བཤིག་ནས་གཏོང་། ཕ་མ་བསད་ནས་གཏོང་། གསོད་བ་
འདམ་མམ་ནོར་བུ་སྟེར། ཟེར་ཞིང་འཁྲོ་ཡིན་འཚིག་གོ །དེ་ལ་དལ་འབྱོར་སྐྱེས་ཀྱིས་
སྨྲས་པ། ཡེ་ཤའི་སེམས་ཅན་ལོག་པ་ཁྱོད། སྔོན་ཡང་ལོག་པར་སྤྱད་པས་ད་ལྟ་གདུག་
སེམས་སྐྱེས། སྔོན་ཡང་སྡིག་ཚོགས་སྤྱད་པས་ད་ལྟ་སྤྱོད་ལོག་བྱེད། སྔོན་ཡང་སྡོམ་པ་
མ་ཐུབ་ད་ལྟ་ལོག་ཚིག་སྨྲ། འཇིག་རྟེན་ཁམས་ན་གཉན་པ་ཕ་དང་མ་ཡིན་ན། དེ་ལ་
ངག་འཁྱལ་སྨྲས་ཀྱང་སྡིག་པར་འགྲོ་འགྱུར་བས། དེ་ལ་གསད་དང་སྤྱད་ཀྱིས་སྡིག་པ་
འདི། ཡེ་ཤའི་སེམས་ལ་མནོ་ཡང་ཁ་རུ་ཅི་སྟེ་དབྱུང༌། ལོག་སྣང་ཅན་གྱི་གདུག་རྩུབ་
ཁྱོད། དེ་སྐད་མ་ཟེར་ང་ལ་ཉོན། ནོར་བུ་རིན་ཆེན་སྤྱི་ལ་བྱ། བྲམ་ཟེ་བདེན་པའི་
བཀའ་བྱུང་པས། རྒྱལ་སྲིད་རིན་ཆེན་ང་ཡིས་བཟུང་། ཕ་མ་གཉིས་པོ་མཆོད་གནས་
བྱ། ཁྱོད་ཀྱང་འབངས་ཀྱི་དམ་པ་བྱ། དེ་སྐད་ཅེས་དལ་འབྱོར་སྐྱེས་ཀྱིས་སྨྲས་སོ། །
ཡང་དྲག་རྩུབ་སྐྱེས་ཀྱིས་སྨྲས་པ། ཁྱོད་དག་དགའ་སྟེ་ང་མི་བྱེད། སྤུན་ཟླ་མཉམ་
པོར་སྐྱེས་པ་ལ། ཁྱོད་ཀྱི་གཡོག་པོ་ང་མི་བྱེད། དང་པོར་ཕ་མས་ཉེ་རིང་བྱས། བར་
དུ་བྲམ་ཟེས་ལོག་ཚིག་སྨྲས། ཐ་མར་རྒྱལ་འབངས་ཁྱོད་ལ་གཙི། དེ་ལྟར་སྔོན་གྱི་སྨོན་
6

མདོ་སྡེ།
མདོ་ཁྲི་རྗེ་ལུང་བསྟན།
ལམ་ཡིན། ཉེ་རིང་བྱེད་པའི་ཕ་མ་ལ། ང་ལ་ཉན་རྒྱུ་ཅི་ཡང་མེད། ཕ་མ་གཉིས་ཀྱང་
མནོ་བསམ་ཐོང་། སྟེར་ན་ནོར་བུ་ང་ལ་བསློང་། བྱེད་ན་ངའི་རོགས་དང་གྱིས། ཁྱོད་
ཀྱི་ལོག་ཚིག་མི་ཉན་ནོ། །ཅེས་དྲག་རྩུབ་སྐྱེས་ཀྱིས་སྨྲས་སོ། །དེར་ཕ་རྒྱལ་པོ་ཀུན་ལ་
སྐྱོབ་ཀྱིས་སྨྲས་པ། ཉོན་དང་ལོག་པར་ཕྱོགས་པ་ཁྱོད། ངས་ནི་ཉེ་རིང་མ་བྱས་པ།
རང་རང་སྤྱོད་པའི་མཚན་ཉིད་ཀྱིས། མིང་དེ་རང་གི་རྒྱུ་ལས་བྱུང་། མཚན་ནི་བྲམ་ཟེ་
བདེན་པས་བཏགས། རྒྱལ་སྲིད་ཁོ་ཡིས་བཟུང་པར་བཅད། ནོར་བུ་དམ་པ་རིན་ཆེན་
འདི། རྒྱལ་སྲིད་འཚོ་བའི་རྐྱེན་ཡིན་པས། ནོར་བུ་དམ་པ་ཁོ་ལ་སྟེར། ཁྱོད་ཀྱང་ང་ལ་
ཉོན་ལ་བློན་པོ་དམ་པ་གྱིས། རྒྱལ་སྲིད་གོང་ན་གཉན་ཀྱང་། མདུན་ལྟང་བློན་གྱིས་
གཅོད། རྗེ་ཁ་བློན་གྱིས་སྒྱུར་ལ། ཆིབས་ཁ་སྲབ་ཀྱིས་སྒྱུར། དེ་ལ་བཟང་ངན་དོན་ལ་
ཁྱད་པར་མེད། ང་ལ་ཉོན་ལས་ཁྱེད་གཉིས་མཐུན་པར་གྱིས། ང་ཡང་རྒྱལ་སྲིད་བོར་
ནས་ཡང་དག་དོན་ཞིག་ཚོལ་ཅེས་རྒྱལ་པོས་སྨྲས་སོ། །མ་གདུག་རྩུབ་དུག་སྐྱུག་མ་ནི།
སྔོན་ཡང་ལས་ངན་པ་སྤྱད་པས་མོ་ལུས་ཐོབ་ཅིང་ཁོང་གྱོང་ལ། བུད་མེད་ཀྱི་བློ་རུ་
སོང་པས་གསོད་པས་བྲེད་ནས་སྨྲས་པ། ང་ནི་བུ་གཉིས་སྐྱེས་ནས་ཁྱོད་ལ་གཙི། མིང་
ཡང་ངས་ནི་མ་བཏགས་རྒྱལ་པོ་ཡབ་ཀྱིས་བཏགས། ད་ཡང་ནོར་བུ་རིན་ཆེན་ཁྱོད་
ལ་བྱིན་ན་དགའ། ང་ལ་ནོར་བུ་མེད་པས་རྒྱལ་པོ་ཡབ་ལ་རེམ་ཟེར་ནས། བུ་གཉིས་
ཀྱི་རིང་ལ་ཕ་མ་ཡང་ཕྱོགས་ཕྱོགས་སུ་སོང་། དེར་དྲག་རྩུབ་སྐྱེས་ནི་བག་ཆགས་ངན་
པས་སེམས་ལ་ཞེ་སྡང་སྐྱེས་ཏེ། རྒྱལ་པོ་ཡབ་ལ་སྨྲས་པ། མགོ་ནས་མཇུག་ཏུ་ཉེས་
བྱེད་རྒྱལ་པོ་ཁྱོད། བུ་གཉིས་མཉམ་པོར་སྐྱེས་པ་ལ། ཁྱོད་ཀྱིས་ང་ལ་ཆས་བཅད་
བྱས། རེ་ལྟ་ཁོའི་བསོད་ནམས་ཡིན། ཕ་དང་བུ་རུ་སྡོངས་པ་གཉིས། ཁྱེད་ཀྱིས་རྒྱལ་
སྲིད་ཚུགས་མི་ཚུགས། ང་ཡིས་དབང་སྐལ་ཐོབ་མི་ཐོབ། རང་རེ་རྩལ་ཤུགས་སྟོབས་
ཀྱིས་མངོན། ང་ལ་གཙི་བའི་འ་མ་ཁྱ